**แอรอน เพอร์รี เทย์เลอร์-จอห์นสัน** (อังกฤษ: Aaron Perry Taylor-Johnson; เกิด 13 มิถุนายน ค.ศ. 1990) เป็นนักแสดงชาวอังกฤษ มีผลงานแสดงละครเวที โทรทัศน์และภาพยนตร์ เขาเริ่มการแสดงตั้งแต่อายุ 6 ปี มีผลงานการแสดงภาพยนตร์อย่างเช่น *แอนกัส, ธองส์แอนด์เพอร์เฟคสน็อกกิง* และ *ดิอิลลัสชันนิสต์* จากนั้นแสดงในภาพยนตร์อย่าง *โนแวร์บอย* ที่เขารับบทเป็นจอห์น เลนนอน และแสดงในภาพยนตร์ซูเปอร์ฮีโรเรื่อง *เกรียนโคตรมหาประลัย* จอห์นสันปรากฏตัวในท้ายเครดิตของภาพยนตร์ *กัปตันอเมริกา: มัจจุราชอหังการ* ใน ค.ศ. 2014 โดยเขาได้รับบทเป็น ควิกซิลเวอร์ และเขาก็ได้รับบทเป็น ควิกซิลเวอร์ อย่างเต็มตัวในภาพยนตร์เรื่อง *อเวนเจอร์ส: มหาศึกอัลตรอนถล่มโลก* (2015)

ชีวิตส่วนตัว
------------

จอห์นสันเกิดเมื่อวันที่ 13 มิถุนายน ค.ศ. 1990 ในโฮลเมอร์กรีน บักกิงแฮมเชอร์ ประเทศอังกฤษ เป็นบุตรชายของแม่บ้านและพ่อซึ่งเป็นวิศวกรโยธา ในวันที่ 31 ตุลาคม ค.ศ. 2009 จอห์นสันประกาศหมั้นกับนักสร้างภาพยนตร์ แซม เทย์เลอร์-วูด ผู้กำกับที่เขาแสดงในภาพยนตร์เรื่อง *โนแวร์บอย* เมื่อวันที่ 7 กรกฎาคม ค.ศ. 2010 แซมให้กำเนิดบุตรสาว ชื่อว่า วิลดา เร

อาชีพ
-----

จอห์นสันเริ่มการแสดงตั้งแต่อายุ 6 ปี แสดงเป็นบุตรของแม็กดัฟ ร่วมกับรูฟัส ซีเวล ในแม็คเบ็ธในปี 1999 และใน *All My Sons* ของอาเทอร์ มิลเลอร์ในปี 2000 ผลงานด้านโทรทัศน์ในบทไนเกอร์ ในซีรีส์ทางช่องบีบีซีในปี 2004 ดัดแปลงจากบทประพันธ์เรื่อง *Feather Boy* และบทโอเวนในซีรีส์ทางช่องอีโฟร์เรื่อง *Nearly Famous* ในปี 2003 จอห์นสันแสดงในบทชาร์ลี แชปลินในวัยหนุ่มใน *Shanghai Knights*ในปี 2006 เขาแสดงใน *The Illusionist* แสดงในฉากย้อนอดีต ในตอนแรกของภาพยนตร์เป็นเอ็ดเวิร์ด นอร์ตันในวัยรุ่น ในเรื่องนี้เขาฝึกการโยนบอล เรียนมายากล เขายังฝึกการตั้งไข่บนไม้เท้า ถึงแม้จะมีเครื่องทุ่นแรงมาช่วย จอห์นสันปรากฏในบทขวัญใจวัยรุ่น ในภาพยนตร์ตลกวัยรุ่นเรื่อง *Angus, Thongs and Perfect Snogging* ในบทโลริเมอร์ แบล็ก ใน *Armadillo* และบทพรอสเพอร์ใน *The Thief Lord*

จอห์นสันรับบทเป็นจอห์น เลนนอนในภาพยนตร์ชีวประวัติในปี 2009 เรื่อง *Nowhere Boy* กำกับโดยแซม เทย์เลอร์-วูด ในปี 2010 เขารับบทเดฟ ลีซิวสกี ในบทนำในภาพยนตร์ของแมททิว วอห์นและเจน โกลด์แมนเรื่อง *Kick-Ass* สร้างจากหนังการ์ตูนแนวซูเปอร์ฮีโรในชื่อเรื่องเดียวกันของมาร์ก มิลลาร์และจะรับบทสำคัญใน *Chatroom* กำกับโดยฮิดีโอ นากาตา

ปี 2016 จอห์นสันร่วมแสดงใน *Nocturnal Animals* ภาพยนตร์ของผู้กำกับ-ดีไซเนอร์ชื่อดัง ทอม ฟอร์ด เขาได้รับคำชมจากนักวิจารณ์มากมายและได้ถูกเสนอชื่อเข้าชิงรางวัลสมทบชายจากหลายสถาบัน รวมถึงลูกโลกทองคำ โดยใน *Nocturnal Animals* ผู้กำกับทอม ฟอร์ดได้เปิดเผยว่า หนึ่งในฉากที่ถูกตัดออกคือ ฉากเปลือยกายเห็นอวัยวะเพศชายขนาดเขื่องแบบชัดเจนเต็มตาของจอห์นสัน แต่ฟอร์ดต้องตัดฉากนี้ทิ้งด้วยเหตุผลว่า "อวัยวะเพศชายไซส์ขนาดเขื่องของจอห์นสันจะกลายเป็นเพียงสิ่งเดียวเท่านั้นที่ผู้ชมทุกคนจะพูดถึง"

ปี 2018 จอห์นสันนำแสดงในหนังดรามาจิตวิทยาเรื่อง A Million Little Pieces กำกับโดย แซม เทย์เลอร์-จอห์นสัน (ภรรยา) ภาพยนตร์เรื่องนี้ถูกพูดถึงในวงกว้างทางสื่อสังคมออนไลน์ ตั้งแต่เมื่อเข้าฉายในเทศกาลภาพยนตร์นานาชาติโทรอนโต โดยเฉพาะในฉากเปลือยกายอาบน้ำและฉากเต้นรำของจอห์นสัน เห็นอวัยวะเพศชายขนาดเขื่องแกว่งไปแกว่งมาแบบชัดเจนเต็มตา หลายคนถึงกับเปรียบเทียบขนาดไซส์อวัยวะเพศของจอห์นสันกับไมเคิล ฟาสเบนเดอร์ใน Shame (ดับไม่ไหวไฟอารมณ์)

ผลงานแสดง
---------

| ภาพยนตร์ |
| --- |
| ปี | เรื่อง | บท | หมายเหตุ |
| 2002 | *Tom & Thomas* | Tom / Thomas |  |
| 2003 | *Shanghai Knights* | Charlie Chaplin |  |
| 2004 | *Dead Cool* | George |  |
| 2006 | *The Thief Lord* | Prosper |  |
| *The Illusionist* | Young Eisenheim |  |
| *Fast Learners* | Neil |  |
| 2007 | *The Magic Door* | Flip |  |
| 2008 | *Dummy* | Danny |  |
| *Angus, Thongs and Perfect Snogging* | Robbie |  |
| 2009 | *The Greatest* | Bennett |  |
| *Nowhere Boy* | John Lennon |  |
| 2010 | *Kick-Ass* | Dave Lizewski |  |
| *Chatroom* | William | Post-production |  |
| 2014 | *Godzilla* | Lieutenant Ford Brody |  |
| 2015 | *Avengers: Age of Ultron* | Pietro Maximoff / Quicksilver |  |
| 2016 | *Nocturnal Animals* | Ray Marcus |
| โทรทัศน์ |
| ปี | เรื่อง | บทบาท | หมายเหตุ |
| 2001 | *Armadillo* | Young Lorimer Black |  |
| 2002 | *San Giovanni - L'apocalisse* | Johanan |  |
| 2003 | *Behind Closed Doors* | Sam Goodwin | ภาพยนตร์โทรทัศน์, บทสมทบ |
| *The Bill* | Zac Clough | 1 ตอน |
| 2004 | *Family Business* | Paul Sullivan | 1 ตอน |
| *Feather Boy* | Niker | 3 ตอน |
| 2006 | *I Shouldn't Be Alive* | Mark | 1 ตอน |
| *The Best Man* | Michael - aged 15 | ภาพยนตร์โทรทัศน์ |
| *Casualty* | Joey Byrne | 1 ตอน |
| 2007 | *Sherlock Holmes and the Baker Street Irregulars* | Finch | ภาพยนตร์โทรทัศน์ |
| *Talk to Me* | Aaron | 4 ตอน |
| *Coming Up* | Eoin | 1 ตอน |
| 2007–2008 | *Nearly Famous* | Owen | 6 ตอน |

อ้างอิง
-------

1. 1 2 3 4  Jude Rogers. "Nowhere Boy: how playing John Lennon changed Aaron Johnson’s life" The Times Online; December 12, 2009
2. 1 2  Aaron Johnson at *UK TV Guide*[*ลิงก์เสีย*]
3. ↑  *Births, Marriages & Deaths Index of England & Wales, 1916-2005.*; at ancestry.com
4. ↑  Allen, Emily (22 June 2012). "Sam Taylor-Wood, 45, and her toyboy lover Aaron Johnson, 22, tie the knot". *Daily Mail*. สืบค้นเมื่อ 25 May 2013.
5. ↑  Maher, Kevin (2009-10-03). "Aaron Johnson: Beatle mania". Times Online. สืบค้นเมื่อ 2010-04-24.
6. ↑  BBC News "Taylor-Wood to marry teen actor" BBC; 31 October 2009
7. ↑  Writer/director Neil Burger explains this on the film's DVD commentary.
8. ↑  "Fresh from BNAT Quint shows some love to KICK-ASS and has a rundown of the Iron Man 2 trailer!" Ain't It Cool News; 14 December 2009
9. ↑  "John Gholson. "'Kick-Ass' Kicks Ass at BNAT" SciFi Squad; 14 December 2009". คลังข้อมูลเก่าเก็บจากแหล่งเดิมเมื่อ 2010-03-23. สืบค้นเมื่อ 2010-04-28.
10. ↑
11. ↑
12. ↑  Information on *Chatroom* at e4.com

แหล่งข้อมูลอื่น
---------------

* Aaron Johnson ที่อินเทอร์เน็ตมูวีเดตาเบส